als_Latn dik_Latn sag_Latn
Mbi 800 milionë euro i kushtoi buxhetit kontrata për ndërtimin e autostradës “Ibrahim Rugova” dhe 650 milionë euro të tjera po shkojnë në ndërtimin e autostradës së dytë “Arbën Xhaferi”, që lidh Prishtinën me Shkupin. Derisa vendi vazhdon të përballet me mungesë të madhe të punëtorëve profesionalë, kur u nënshkruan këto kontrata financiarisht të rënda, ata që e përgatitën kontratën nuk e përfshinë klauzolën ku do të detyronin kompaninë që të trajnonte punëtorët vendës në disa sektorë ku Kosova nuk ka pasur asnjëherë përvojë.
Mungesa e kësaj klauzole i dha lirinë kompanisë ndërtuese të autostradës “Arbën Xhaferi”, “Bechtel & Enka”, që të sjellë nga jashtë ekspertë të ndryshëm.
Duke i parë këto mundësi që ia krijon kontrata e tanishme, kompania ndërtuese pak kohë më parë solli një numër të madh të punëtorëve nga Rumania.
Kryetarja e Komisionit për Shëndetësi, Punë dhe Mirëqenie Sociale, Flora Brovina, që e kishte vizituar këtë kompani thotë se faji kryesor është te përgjegjësit që kanë nënshkruar kontratat për ndërtimin e autostradave që në dy nënshkrimet e ndërtimit të autostradave vijnë nga partia e tij.
Brovina thotë se kjo po i sjell dëme të mëdha ekonomike tash dhe në të ardhmen.
als_Latn als_Latn als_Latn als_Latn als_Latn